《九日无酒亦不登高倚韵答赵克正大司寇》
明代·王缜

客里重阳兴转高，酒无缘分觉寥寥。街衢插遍茱萸鬓，风雨寒催杨柳条。

多事孟嘉还近笑，知音杜甫费重招。蒋山咫尺不须上，直蹑丹梯傍紫霄。

作者简介：广东东莞人，字文哲。弘治六年进士。授兵科给事中，强直敢言。正德初为云南左参政，忤刘瑾，借故罚米五百石，售家产以偿。累迁右副都御史，巡抚苏松诸府，督兵歼刘七于狼山。世宗即位，升南京户部尚书。卒官。